
Parlamentul  României

Camera  Deputaţilor

Comisia pentru industrii si servicii







                              Bucureşti, 17.05.2001








                    Nr.168/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.21/2001 pentru suspendarea aplicării Ordonanţei Guvernului nr.99/2000 privind comercializarea produselor şi serviciilor de piaţă.

· La întocmirea raportului, comisia a avut în vedere  avizele şi punctele de vedere transmise de::

· Consiliul Legislativ;

· punctul de vedere al Ministerului Finanţelor Publice.



În raport de obiectul şi conţinutul său, proiectul de lege face parte din categoria legilor ordinare.

p.PREŞEDINTE,

Ioan Bivolaru

RAPORT

asupra proiectului de Lege privind aprobarea Ordonanţei de urgenţă a Guvernului nr.21/2001 pentru suspendarea aplicării Ordonanţei Guvernului nr.99/2000 privind comercializarea 

produselor şi serviciilor de piaţă


În conformitate cu art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.21/2001 pentru suspendarea aplicării Ordonanţei Guvernului nr.99/2000 privind comercializarea produselor şi serviciilor de piaţă, trimis cu adresa nr.287 din data de 14 mai 2001.



Proiectul de lege a fost adoptat de Senat în şedinţa din data de 4 mai 2001.



Obiectul de reglementare al prezentei ordonanţe îl constituie suspendarea aplicării Ordonanţei Guvernului nr.99/2000 privind comercializarea produselor şi serviciilor de piaţă până la adoptarea legii de aprobare sau de respingere de către Parlament.



Motivăm aceasta deoarece:



1. Între Ordonanţa Guvernului nr.99/2000 privind comercializarea produselor şi serviciilor de piaţă şi Legea concurenţei nr.21/1996 sunt necesare o serie de corecturi menite să elimine unele carenţe ale reglementărilor cuprinse între cele două acte normative şi anume:



- art.6 lit.f) din Legea concurenţei nr.21/1996 interzice practicile abuzive ale agenţilor economici care constau în "practicarea unor preţuri de ruinare, sub costuri, în scopul înlăturării concurenţilor" numai în situaţile în care aceştia deţin o poziţie dominantă pe piaţă.



În contradicţie cu aceste dispoziţii, Ordonanţa Guvernului nr.99/2000 instituie interdicţia generală a vânzărilor în pierdere, cu excepţia unui număr restrâns de practici comerciale.



În aceste condiţii, este necesară asigurarea concordanţei între prevederile celor două acte normative, astfel încât să se asigure reglementarea unitară a cazurilor în care agenţii economici au libertatea de a practica preţuri sub costuri, fără a fi afectat mediul concurenţial;



- art.20 şi 24 din Ordonanţa Guvernului nr.99/2000 definesc practicile comerciale privind "vânzarea de lichidare" şi "vânzarea de soldare". Cu toate acestea, pct.7 şi 11 ale art.80 sancţionează încălcarea acestor prevederi, deşi nu este vorba de fapte care pot constitui contravenţii.



Ca urmare, este necesară definirea mai clară a faptelor care constituie contravenţie, astfel încât organele de control să poată identifica şi sancţiona în spiritul legii practicile comerciale care afectează mediul concurenţial;



- "vânzările promoţionale", reglementate de art.34, nu sunt suficient de clar formulate, lăsând să se înţeleagă că acţiunile promoţionale de lansare de noi produse pe piaţă ar fi interzise.



O asemenea interpretare ar putea sugera o restrângere a libertăţii comerţului şi a autonomiei agenţilor economici, ceea ce contravine prevederilor art.9 din Legea concurenţei nr.21/1996.



2. Lipsa unor norme sau instrucţiuni de aplicare a Ordonanţei Guvernului nr.99/2000.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 16.05.2001 şi a hotărât cu unanimitate de voturi să supună plenului Camerei Deputaţilor spre dezbatere şi adoptare proiectul de lege în forma adoptată de Senat.



În raport de obiectul şi conţinutul său, proiectul de lege face parte din categoria legilor ordinare.
p.PREŞEDINTE,

Ioan Bivolaru

Expert,

Viorela Gondoş

